Atât Robert Hawkins cât și Jake îi avertizează pe locuitorii din Jericho că o furtună radioactivă se îndreaptă spre oraș, de la Denver. Hawkins își justifică cunoștințele în domeniul acesta, spunând că, în calitate de polițișt, a fost obligat să se informeze după 11 septembrie. Ei au mai puțin de două ore spre a se pune la adăpost. Între timp, Emily, care rămăsese fără benzină, se întâlnește cu un echipaj de poliție de la care află despre atacuri. Cei doi polițiști sunt de acord să o ia cu ei, cu condiția ca Emily să îi conducă spre un loc de unde pot lua benzină. Emily le indică drumul spre ferma Richmond, locuința a doi rezidenți din Jericho, Bonnie și Stanley, fără să știe că cei doi polițiști sunt de fapt deținuții care l-au împușcat pe șerif. Totuși, tatuajul pe care-l vede pe unul o neliniștește și o face să regrete decizia de a veni cu ei dar era prea târziu.